Crveni Jarci

To jest sledbenici **Jaroa**, **Crveni** jer su komunisti, protiv monarhije i religije.

*"Žao mi je, Ivene. Barem jednom su teroristi u pravu."*
― Huter Zecsh, rojalist (plavokošuljaš) i dvorski to jest kraljev savetnik, uglavnom za vojna pitanja i uglavnom Princa R'karda Suflíja
**Crveni Jaro** su bili revolucionari/teroristi, zavisi od tačke gledišta, mada takvi ljudi ne kriju niti prezaju od činjenja nečega što se može klasifikovati kao terorizam - ubistva, bombašenje, otmice, iznude, pretnje, oštećivanje, krivotvorenje, trgovina oružjem, plaćeno ratovanje i slično. Uglavnom zbog stvaranja pometnje neprijatelju i političkog "oglašavanja" (dokazivanja poente), ali ponekad i samo zbog novca, jer trebalo je finansirati organizaciju.

Njih kao grupu je zanimalo samo da svoju rodnu planetu Lanik oslobode monarhije zbacivanjem, čak i da nije bila korumpirana i zla, a bila je. Nije je bilo briga za narod niti je imala kontakt sa..... njima ni sa stvarnošću.

*"Većina oružja je bila prevaziđeno čisto smeće (kako suluda konstrukcija reči). Ne bi ga uzeli ni lanički teroristi"*
― Aura Sing, govoreći o oružju koje su hteli da joj prodaju Huti na Tatuinu
Kada je Lanik bio toliko uznemiren **Crvenim Jarcima**, jarko crvenima, korelske diplomate su bile poslate tamo da pomognu pri razrešavanju sukoba. Međutim, to su i planirali. Ovi zaverenici. Sedmoro njih, Mikčurinovih, iz organizacije su pokrenuli napad i zaskočili diplomate pregovarače na putu da se sretnu sa Visokim Dvorom.

Na sreću, Džedaj Učitelj Iven Piel im je bio u pratnji i uspeo je svo sedmoro da ih savlada. Mikčura je posekao preko nosa. Ali je izgubio oko u procesu. Levo. Ne znamo zašto se zove Iven (paran broj, Even), i da li je to nadimak zbog oka. Ali Piel (koža) mu je stvarno prezime. Oko je otišlo, ali je bar mogao ožiljak da zaceli. Mada, mogao je i veštačko oko da nabavi. Ali ne, Piel je odbio čak i bakta tank. Jer je smatrao da je ožiljak podsetnik časti i hrabrosti. Tako je i umro. Zaslepljen i na drugo oko fleš bombom, iako je preživeo Naredbu 66, odbio je da preseče vezu sa Silom kao svi ostali preživeli, njemu sličan na primer Joda. Iz inata. Lako su ga našli, i umr'o je u borbi. Na rukama Ašoke Tano. Okružen najvećim Džedajima, Skajvokerom, Obijem, Ploom Kunom, i Adi Galija. Čak i Tarkinom. Sahranjen je u lavi, na raspukloj planeti Loli Saju.

Jedni od diplomata su bili roditelji, oba roditelja Adi Galija (tako se padežuje, prezime se ne menja), i ona je u znak zahvalnosti postala Džedajka (ne razumemo da li se ona zahvalila ili su je oni predali, pošto su je pre toga tražili već, jer su videli da je Taknuta Silom). Iven joj nije bio Učitelj, mada ne piše ko joj je bio, znamo da je on bio Džeksu Pavanu. Ali su bili zajedno u Visokom Savetu.

Nekoliko meseci posle invazije na Neboo, Piel je sam pružio ruku pomirenja **Crvenima** opet, i druga runda mirovnih pregovora je počela. Ovoga puta na neutralnoj Planeti Malastar, koja mu je takođe sudbinska. Ali.... ništa od toga. **Crveni** teroristi su teroristi. Vole krv. Ne vole pomirenje. Napali su sad pa Džedaj Savetnike i Princa, i to Eks psima, udružio se sa Eks Moom, Granom Senatorom sa Malastara, čak je potkupio i vernog Zecsha, savetnika Princa, ali opet bezuspešno, baš im loše ide ovaj terorizam, i kad im je propao atentat, njihov vođa, Mikčur , General, je poginuo dok je bežao. Nesreća sa mlaznim rancem. Pojurili su ga, i upao je na Vinta Klasik trku (ne mešati sa Bunta Klasik, ovo je kao parodija na tu trku, jer ih sponzoriše Vinta Klasik pivo) i bio usisan u mlaznjake. I to poznatog trkača Duga Sebulbe.